[{"text_idx": "#000000", "text": "Ymchwil i weld all dronau helpu cleifion gwledig"}, {"text_idx": "#000001", "text": "Disgrifiad o\u2019r llun, Fe fyddai'n bosib defnyddio dronau i gludo gwaed neu ddiffibilwr i gleifion mewn ardaloedd anghysbell"}, {"text_idx": "#000002", "text": "Mae defnydd dronau i gynorthwyo cleifion mewn ardaloedd gwledig yn cael ei ystyried gan ymchwilwyr yng Nghymru."}, {"text_idx": "#000004", "text": "Dywedodd yr ymchwilwyr y byddai'r dronau yn gallu hedfan eu hunain i gyfeiriadau penodol, heb fod angen unigolion i'w rheoli."}, {"text_idx": "#000005", "text": "Yn eu ho\u0302l nhw, byddai cynllun o'r fath yn ffordd \"arloesol, dibynadwy a rhad i gyrraedd cleifion mwyaf bregus Cymru\"."}, {"text_idx": "#000006", "text": "Achubwyr mynydd i arbrofi gyda dronauDronau'n gymorth i heddlu atal troseddu"}, {"text_idx": "#000007", "text": "Rhai o'r posibiliadau dan ystyriaeth yw defnyddio dronau i gludo gwaed neu ddiffibrilwyr i gleifion mewn ardaloedd anghysbell, yn enwedig mewn cyfnodau o dywydd garw."}, {"text_idx": "#000009", "text": "Fe fydd canlyniadau'r astudiaeth yn cael eu datblygu i fod yn rhan o gais am grant i sefydlu cynllun prawf ar gyfer y gwasanaeth."}, {"text_idx": "#000011", "text": "Dywedodd Rachel Rahman, cyfarwyddwr Canolfan Ymchwil i Ragoriaeth Iechyd Gwledig y brifysgol, fod cael gafael ar wasanaethau iechyd yn gallu bod yn her ar adegau."}, {"text_idx": "#000012", "text": "\"Ni'n edrych ar bethau fel os gallwn ni gael defibrillators yn rhan o dro\u0302ns i allu dosbarthu mas, neu os gallwn ni ddefnyddio rhain i ddelifro samplau lawr i labordai yn gyflymach, dosbarthu gwaed pan ma' angen, felly dy'n ni a diddordeb i gael gweld os all y pethau 'ma wella gwasanaethau yn y dyfodol,\" meddai."}, {"text_idx": "#000014", "text": "\"Mae diddordeb gyda ni ddarganfod pa fath o bethau maen nhw'n meddwl fyddai dro\u0302n yn gallu ei wneud,\" meddai Ms Rahman."}, {"text_idx": "#000016", "text": "\"Mae'r dechnoleg yn datblygu'n gyflym felly mae'r posibiliad yn agosach na falle 'dan ni'n meddwl.\""}, {"text_idx": "#000017", "text": "Disgrifiad o\u2019r llun, Dywedodd Matthew Willis y gallai'r cynllun fod yn ffordd o oroesi tywydd gwael"}, {"text_idx": "#000019", "text": "\"Pe bai ysbyty cymunedol gwledig wedi ei ynysu oherwydd eira neu dywydd gwael, o bosib byddai modd symud cyflenwadau gwaed yno,\" meddai."}, {"text_idx": "#000021", "text": "\"Fe allai hyn arbed aelod staff rhag mynd ar daith beryglus mewn cyfnod o eira gwael."}, {"text_idx": "#000022", "text": "\"Mae angen gwybod beth mae'r dro\u0302ns yn gallu ei gario ond mae hyn yn rhan o'r gwaith cyffrous mae'r brifysgol yn ei wneud.\""}, {"text_idx": "#000023", "text": "Dronau'n gymorth i heddlu atal troseddu10 Ionawr 2018Awyrennau di-beilot wedi disgyn i'r mo\u0302r13 Medi 2017Achubwyr mynydd i arbrofi gyda dronau12 Rhagfyr 2017Sefydlu academi hedfan dronau yng Ngwynedd14 Medi 2018"}, {"text_idx": "#000024", "text": "Dronau'n gymorth i heddlu atal troseddu"}, {"text_idx": "#000025", "text": "Awyrennau di-beilot wedi disgyn i'r mo\u0302r"}, {"text_idx": "#000026", "text": "Achubwyr mynydd i arbrofi gyda dronau"}, {"text_idx": "#000027", "text": "Sefydlu academi hedfan dronau yng Ngwynedd"}, {"text_idx": "#000032", "text": "Arestio pedwar yn dilyn gwrthdrawiad yn Llandudno"}, {"text_idx": "#000035", "text": "'Mae Portmeirion yn le sbesial'"}, {"text_idx": "#000037", "text": "Sut mae helpu adar yr ardd?"}]